**Inštrukcie k používaniu Zmluvy o štúdiu**

Cieľom Zmluvy o štúdiu je zabezpečiť transparentnú a účinnú prípravu štúdia v zahraničí a zaistiť, aby boli študentovi uznané úspešne ukončené predmety v zahraničí.

Tento vzor sa používa pri Erasmus+ mobilite - štúdium v krajinách programu (KA1), pri Erasmus+ mobilite –štúdium medzi krajinou programu a partnerskou krajinou (KA1) a pri projektoch Budovanie kapacít vo vysokoškolskom sektore, do ktorých sú zapojené partnerské krajiny (KA2).

Odporúčame používať tento vzor Zmluvy o štúdiu. Ak však vysokoškolské inštitúcie majú vlastný informačný systém na vytvorenie Zmluvy o štúdiu alebo Výpisu výsledkov, môžu ho naďalej používať. Dôležité je, aby v ňom boli zahrnuté všetky informácie uvedené v tomto vzore. Ďalšie informácie môžu byť pridané ak je to potrebné (napr. informácie o koordinátorovi konzorcia) a formát dokumentu (napr. veľkosť písma a farba) môže byť tiež prispôsobený.

**PRED MOBILITOU**

**Administratívne údaje**

Pred mobilitou je nevyhnutné vyplniť na prvej strane kontaktné údaje študenta, vysielajúcej a prijímajúcej inštitúcie. *Všetky tri strany musia súhlasiť s časťou vyplnenou pred mobilitou.*

V prípade, že niektoré administratívne údaje sú už k dispozícií všetkým trom stranám, nie je potrebné ich opakovať v tomto vzore.

Väčšina informácií o študentovi, vysielajúcej a prijímajúcej inštitúcii uvedených na strane 1 musí byť vložená do Mobility Tool+ (v prípade projektov Budovanie kapacít do EACEA Mobility Tool).

**Predmety (vzdelávacie komponety, výstupy) - Tabuľka A a B**

Navrhnutý program mobility obsahuje **predbežný** mesiac začiatku a konca odsúhlaseného študijného programu, ktorého sa študent zúčastní v zahraničí.

Zmluva o štúdiu musí zahŕňať všetky predmety, ktoré študent absolvuje v prijímajúcej inštitúcii (tabuľka A), a takisto musí obsahovať súbor predmetov, ktoré budú na vysielajúcej inštitúcii nahradené úspešným ukončením študijného programu v zahraničí (tabuľka B). Obidve tabuľky musia byť vyplnené ešte pred mobilitou. Riadky i stĺpce v tabuľkách možno v prípade potreby pridať. V každom prípade ale musia byť obe tabuľky A aj B uvedené samostatne**,** nemôžu sa zlučovať. Je to z toho dôvodu, aby bolo jasné, že jeden predmet študovaný v zahraničí nemusí korešpondovať s iným predmetom na vysielajúcej inštitúcii. Cieľom je skôr to, aby skupina vzdelávacích výstupov dosiahnutých v zahraničí nahradila skupinu vzdelávacích výstupov na vysielajúcej inštitúcii bez toho, aby bola nutná zhoda medzi istými modulmi alebo kurzami.

V krajinách patriacich do Európskeho priestoru vysokoškolského vzdelávania (EHEA) je akademický rok denného štúdia tvorený predmetmi so súhrnným počtom 60 kreditov ECTS. Pre kratšie mobility, ako je jeden celý akademický rok, by predmety mali približne zodpovedať proporcionálnemu počtu kreditov (alebo ekvivalentných jednotiek v krajinách mimo EHEA). Ak študent navštevuje dodatočné predmety nad rámec tých, ktoré vyžaduje jeho študijný program, tieto dodatočné kredity (alebo ekvivalenty) musia byť tiež uvedené v študijnom programe v tabuľke A.

Vysielajúca inštitúcia by mala uviesť v tabuľke B skupinu vzdelávacích komponentov, ktoré sa započítavajú do daného stupňa štúdia, ktoré by mal študent za normálnych podmienok absolvovať na vysielajúcej inštitúcii a ktoré budú nahradené študijným programom na prijímajúcej inštitúcii. Celkový počet ECTS kreditov (alebo ekvivalent) v tabuľke B by mal korešpondovať s celkovým počtom ECTS kreditov (alebo ekvivalent) v tabuľke A. Akákoľvek výnimka z tohto pravidla musí byť jasne uvedená v prílohe k Zmluve o štúdiu a odsúhlasená všetkými stranami. Príklad zdôvodnenia odchýlky medzi celkovým počtom ECTS kreditov (alebo ekvivalent) medzi tabuľkami A a B: napr.: študent už nazbieral potrebné kredity pre svoj stupeň a nepotrebuje niektoré z kreditov získaných v zahraničí.

Skupiny vzdelávacích výstupov sa uvádzajú v tabuľke B nasledovne:

|  |  |  |  |  |
| --- | --- | --- | --- | --- |
|  | ***Výsledky uznávania štúdia na vysielajúcej inštitúcii*** | | | |
| **Tabuľka B**  **Pred mobilitou** | **Kód predmetu**  (ak existuje) | **Názov predmetu na vysielajúcej inštitúcii**  (ako je uvedený v Katalógu kurzov) | **Semester** [zimný/letný] | **Uznaný počet ECTS kreditov (alebo ekvivalent) na vysielajúcej inštitúcii** |
|  |  | *Kurz X* | *…* | *10* |
|  |  | *Modul Y* | *…* | *10* |
|  |  | *Laboratórna práca* | *…* | *10* |
|  |  |  |  | **Spolu:** *30* |

Európska komisia odporúča, aby inštitúcie vyčlenili v študijných programoch priestor pre mobilitu (tzv. mobilitné okná) **i** . Ak vysielajúca inštitúcia uznáva všetky kredity z tabuľky A automaticky ako súčasť študijného programu, čo je typické hlavne v prípade tzv. „priestoru pre mobilitu - mobility window“, môže tabuľku zjednodušiť a obmedziť na jeden riadok nasledujúcim spôsobom:

|  |  |  |  |  |
| --- | --- | --- | --- | --- |
|  | ***Uznanie výsledkov na vysielajúcej inštitúcii*** | | | |
| **Tabuľka B**  **Pred mobilitou** | **Kód predmetu**  (ak existuje) | **Názov predmetu na vysielajúcej inštitúcii**  (ako je uvedený v Katalógu kurzov) | **Semester** [zimný/letný] | **Uznaný počet ECTS kreditov (alebo ekvivalent) na vysielajúcej inštitúcii** |
|  |  | *Priestor pre mobilitu ( mobility window)* | *…* | **Spolu:** *30* |

Vysielajúca inštitúcia si stanoví, aké pravidlá bude aplikovať v prípade, ak študent neukončí úspešne niektoré predmety z jeho študijného programu v zahraničí a poskytne webový odkaz k týmto pravidlám.

**Úroveň jazykových kompetencií**

Odporúčaná úroveň hlavného jazyka výučby je uvedená v medziinštitucionálnej zmluve medzi vysielajúcou a prijímajúcou inštitúciou. Vysielajúca inštitúcia zodpovedá za poskytnutie jazykovej podpory vybraným uchádzačom, aby dosiahli požadovanú jazykovú úroveň do začiatku mobility.

Úroveň jazykových kompetenciíí v hlavnom jazyku výučby, ktorú sa študent zaväzuje dosiahnúť do začiatku mobility, musí byť zaznamenaná v Zmluve o štúdiu, resp. v Zmluve o poskytnutí finančnej podpory.

V prípade, ak vybraný študent nedosahuje stanovenú úroveň v čase podpisu Zmluvy o štúdiu (alebo Zmluvy o poskytnutí finančnej podpory), dohodne sa vysielajúca inštitúcia so študentom na spôsobe nadobudnutia danej úrovne do začiatku mobility. Takisto sa dohodnú na type jazykovej podpory, ktorú poskytne študentovi vysielajúca alebo prijímajúca inštitúcia.

**Erasmus+ on-line jazyková príprava (OLS)** má za účel pomôcť Erasmus+ študentom zlepšiť sa v hlavnom jazyku výučby pred a počas pobytu v zahraničí a tak zabezpečiť vyššiu kvalitu vzdelávacej mobility.

V prípade mobility medzi krajinami programu a jazykov, ktoré pokrýva OLS, musí študent prejsť OLS jazykovým hodnotením pred mobilitou a záverečným hodnotením po mobilite. Táto povinnosť sa netýka rodených hovoriacich a mimoriadnych prípadov (napríklad študenta so ZŤP indisponovaného vykonať takéto hodnotenie).

Absolvovanie OLS hodnotenia pred mobilitou je základnou požiadavkou mobility. Toto hodnotenie prebehne až po výbere študentov a pred podpisom Zmluvy o štúdiu, resp. Zmluvy o poskytnutí finančnej podpory. Na základe výsledku OLS hodnotenia môže vysielajúca inštitúcia prideliť študentovi licenciu na OLS jazykový kurz, aby si zlepšil úroveň jazykových kompetencií. Viac možností pre účastníkov OLS jazykových kurzov (OLS Live Coaching: MOOCs, Forum and Tutoring sessions) nájdete na <http://erasmusplusols.eu>.

**Podpis Zmluvy o štúdiu**

Všetky strany musia uzavrieť Zmluvu o štúdiu pred začiatkom mobility. Zmluva nemusí byť v papierovej forme s originálnymi podpismi. Akceptovateľná je aj kópia s naskenovanými alebo s elektronickými podpismi, v závislosti od vnútroštátneho právneho poriadku alebo interných pravidiel inštitúcie.

**POČAS MOBILITY**

**Mimoriadne zmeny v navrhnutom študijnom programe**

#### Zmeny v študijnom programe mobility by sa mali vyskytovať len výnimočne, keďže všetky tri strany sa už dohodli na súbore predmetov v zahraničí, ktoré sú uvedené v Katalógu kurzov. Prijímajúca inštitúcia sa zaväzuje publikovať Katalóg kurzov v dostatočnom predstihu pred obdobím mobility a pravidelne ho aktualizovať.

Každá strana môže požiadať o zmeny v študijnom programe do piatich týždňov od začiatku každého semestra. Tieto zmeny by mali byť odsúhlasené v čo možnom najkratšom období, najneskôr do dvoch týždňov po podaní žiadosti.

#### V prípade predĺženiamobility predkladá študent žiadosť najneskôr jeden mesiac pred pôvodne dohodnutým koncom mobility.

Všetky zmeny sa zaznamenávajú do tabuliek A2 a B2, zatiaľ čo tabuľky A a B sa nemenia. Všetky tabuľky (A, B, A2 a B2) musia byť priložené ku každej komunikácii. Zmeny v študijnom programe v zahraničí sa uvádzajú do tabuľky A2. Ako dôvod zmeny uveďte číslo – pozri koncovú poznámku 12 v Zmluve o štúdiu.

Napríklad:

|  |  |  |  |  |  |  |
| --- | --- | --- | --- | --- | --- | --- |
|  | **Mimoriadne zmeny tabuľky A**  (schválené mailom alebo podpisom študenta, zodpovednej osoby na vysielajúcej a prijímajúcej inštitúcii) | | | | | |
| **Tabuľka A2**  **Počas mobility** | **Kód predmetu**  (ak existuje) | **Názov predmetu v prijímajúcej inštitúcii** (ako je uvedený v Katalógu kurzov) | **Zrušený predmet**  [ak je to relevantné, označte] | **Pridaný predmet**  [ak je to relevantné, označte] | **Dôvod k zmene[[1]](#endnote-1)i** | **Počet ECTS kreditov (alebo ekvivalent)** |
|  |  | *XXX* | ☒ | ☐ | Choose an item. | *5* |
|  |  | *YYY* | ☐ | ☒ | Choose an item. | *8* |

Tabuľka B2 sa vypĺňa len v tom prípade, ak zmena popísaná v tabuľke A2 ovplyvní vzdelávacie komponenty odsúhlasené v tabuľke B.

**Zmeny zodpovedných osôb**

Vysielajúca, resp. prijímajúca inštitúcia zaznamená v prípade zmeny zodpovednej osoby túto informáciu v Zmluve o štúdiu.

|  |  |  |  |
| --- | --- | --- | --- |
| **Zmeny v zodpovedných osobách** | **Meno** | **Email** | **Pozícia** |
| Nová zodpovedná osoba na vysielajúcej inštitúcii |  |  |  |
| Nová zodpovedná osoba na prijímajúcej inštitúcii |  |  |  |

**Potvrdenie zmien**

Všetky strany musia schváliť Zmluvu o štúdiu. Európska komisia by chcela obmedziť používanie papierových dokumentov a preto akceptuje výmenu informácii elektronicky, napr. emailom (skenované alebo digitálne podpisy), bez potreby podpisu na papieri. Avšak ak národná legislatíva alebo interné predpisy vyžadujú originálne podpisy, príjemca môže pridať priestor na podpis.

**PO MOBILITE**

**Výpis výsledkov od prijímajúcej inštitúcii (tabuľka C)**

Prijímajúca inštitúcia sa zaväzuje poskytnúť vysielajúcej inštitúcii a študentovi Výpis výsledkov(tabuľka C) v dobe stanovenej v medziinštitucionálnej dohode (spravidla v dobe nie dlhšej ako 5 týždňov po uverejnení/vyhlásení výsledkov študenta v prijímajúcej inštitúcii). Výpis výsledkov môže odoslať elektronicky alebo iným spôsobom dostupným študentovi a vysielajúcej inštitúcii.

Výpis výsledkov z prijímajúcej inštitúcie (Tabuľka C) by mal zodpovedať vzdelávacím komponentom odsúhlaseným v tabuľke A, a ak je to relevantné tak v tabuľke A2. Okrem toho by mala byť do Výpisu výsledkov zahrnutá alebo priložená informácia o prideľovaní známok (stačí odkaz na webovú stránku, kde je táto informácia zverejnená).

Aktuálny začiatok a koniec mobility je:

- **Začiatok mobility** je prvý deň, kedy študent musí byť prítomný v prijímajúcej inštitúcii. Môže to byť napríklad začiatok prvého kurzu, uvítacie podujatie organizované prijímajúcou inštitúciou, informačné stretnutie pre študentov so špeciálnymi potrebami, alebo jazykový a interkultúrny kurz; môže to zahŕňať aj jazykový kurz organizovaný alebo poskytovaný inou organizáciou ako prijímajúca inštitúcia (ak to vysielajúca inštitúcia považuje za relevantnú súčasť mobility v zahraničí).

- **Koniec mobility** je posledný deň, kedy je študent prítomný v prijímajúcej inštitúcii a nie jeho aktuálny dátum odchodu. To je napríklad koniec skúškového obdobia, koniec kurzu alebo povinnej osobnej účasti na vyučovaní.

**Výpis výsledkov a uznanie[[2]](#endnote-2)ina vysielajúcej inštitúcii (tabuľka D)**

Po obdržaní Výpisu výsledkov z prijímajúcej inštitúcie by mala vysielajúca inštitúcia uznať študentovi úspešne ukončené predmety na prijímajúcej inštitúcii v celkovej výške ECTS kreditov (alebo ekvivalent) uvedených v Tabuľke B (ak je to relevantné tak v tabuľke B2) a započítať ich ako súčasť štúdia bez toho, aby si študent potreboval doplniť ďalšie kurzy alebo skúšky.

Ak sa to vyžaduje, vysielajúca inštitúcia prevedie známky, ktoré získal študent v zahraničí, berúc do úvahy informácie o prideľovaní známok z prijímajúcej inštitúcie (pre vysoké školy z krajín programu pozri metodiku popísanú v ECTS príručke užívateľaiv). Európska komisia odporúča používať na tento účel nástroj EGRACONSv.

Vysielajúca inštitúcia sa zaväzuje poskytnúť študentovi Výpis výsledkov (tabuľku D) alebo zaznamenať výsledky v databáze dostupnej študentovi, spravidla do 5 týždňov po obdržaní Výpisu výsledkov z prijímajúcej inštitúcie.

Študent bude mať možnosť podať správu o uznaní výsledkov vzdelávania vysielajúcou inštitúciou prostredníctvom EU survey-u alebo iným dodatočným on-line dotazníkom.

**Dodatok k diplomu:** Dodatok k diplomu vydaný vysielajúcou inštitúciou by mal obsahovať informácie obsiahnuté vo Výpise výsledkov z prijímajúcej inštitúcie s presnými názvami predmetov, ktoré študent absolvoval v zahraničí. Toto platí minimálne pre dodatok k diplomu, ktorý vydáva vysielajúca inštitúcia z krajín programu.

**Kroky k vyplneniu Zmluvy o štúdiu**

**Pred mobilitou**

Poskytnúť študijný program.

Identifikovať zodpovedné osoby.

Záväzok všetkých troch strán s originálnymi/ skenovanými/digitálnymi podpismi.

**Po mobilite**

**Prijímajúca inštitúcia** zasiela študentovi a vysielajúcej inštitúcii Výpis výsledkov do 5 týždňov po zverejnení výsledkov.

**Vysielajúca inštitúcia** uzná úspešne dokončené aktivity, **zahrnie ich do diplomu študenta** a zaregistruje ich v študentovom Výpise výsledkov spravidla do 5 týždňov.

**Počas mobility**

**Ak sú nutné zmeny:**

Jedna strana žiada o zmeny do 5 týždňov po začatí daného semestra. Zmeny musia byť odsúhlasené všetkými troma stranami do 2 týždňov po podaní žiadosti. Žiadosť o predĺženie mobility môže študent predložiť minimálne jeden mesiac pred pôvodne dohodnutým koncom mobility.

**Dohoda všetkých troch strán o zmenách je možná prostredníctvom emailu/digitálnych podpisov.**

1. **Mobilitné okno (Mobility window)**: obdobie vyčlenené pre kreditovú mobilitu študenta v kurikulu študijného programu, priestor pre mobilitu.

   **iDôvody k mimoriadnym zmenám v študijnom programe v zahraničí (vyberte číslo z tabuľky dole):**

   |  |  |
   | --- | --- |
   | ***Dôvody k zrušeniu predmetu*** | ***Dôvody k pridaniu predmetu*** |
   | 1. Vybraný predmet nie je dostupný v prijímajúcej inštitúcii | 5. Nahradenie zrušeného predmetu |
   | 2. Predmet je v inom jazyku, ako bolo uvedené v Katalógu kurzov | 6. Predĺženie mobility |
   | 3. Konflikt v rozvrhu | 7. Iné (prosím popíšte) |
   | 4. Iné (prosím popíšte) |  |

   [↑](#endnote-ref-1)
2. i **Uznávanie štúdia**: vysielajúca inštitúcia uzná všetky kredity (alebo ekvivalenty), ktoré študent získal počas mobility v zahraničí, a ktoré sú špecifikované v poslednej verzii Zmluvy o štúdiu ako započítavajúce sa do jeho štúdia (tabuľka B a ak je to relevantné tabuľka B2) a započíta ako súčasť štúdia študenta, bez potreby absolvovať ďalšie kurzy alebo skúšky na vysielajúcej inštitúcii.

   iv **ECTS príručka užívateľa:** <http://ec.europa.eu/education/tools/ects_en.htm>

   v **EGRACONS Grade Conversion Tool:** <https://tool.egracons.eu/> [↑](#endnote-ref-2)